**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_ \_\_\_\_\_\_\_\_\_\_\_\_\_\_\_ 2021 թվականի N \_\_\_\_-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱԵՐԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ հոդվածը՝ Կառավարությունը որոշում է․

1. Հայաստանի Հանրապետության կառավարության 2003 թվականի մայիսի 8-ի «Հ**այաստանի Հանրապետությունում բնության հատուկ պահպանվող տարածքներում և անտառային ֆոնդի հողերում հողահատկացման անտառային հողերի նպատակային նշանակության (կատեգորիայի) փոփոխման ու քաղաքաշինական գործունեության կարգը հաստատելու մասին»** N 613-Ն որոշման՝
2. վերնագիրը շարադրել հետևյալ խմբագրությամբ․

«Հ**ԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՆՈՒԹՅԱՆ ՀԱՏՈՒԿ ՊԱՀՊԱՆՎՈՂ ՏԱՐԱԾՔՆԵՐՈՒՄ, ԲՆԱՊԱՀՊԱՆԱԿԱՆ ՀՈՂԵՐՈՒՄ ԵՎ ԱՆՏԱՌԱՅԻՆ ՀՈՂԵՐՈՒՄ ՀՈՂԱՀԱՏԿԱՑՄԱՆ ՈՒ ՔԱՂԱՔԱՇԻՆԱԿԱՆ ԳՈՐԾՈՒՆԵՈՒԹՅԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ**»

1. նախաբանում «ու անտառային ֆոնդի» բառերը փոխարինել «բնապահպանական հողերի ու անտառային» բառերով,
2. 1-ին կետը «արգելավայրերի տարածքներում» բառերից հետո լրացնել «, բնապահպանական հողերում» բառերով, իսկ «պետական անտառային ֆոնդի հողերում» բառերը փոխարինել «անտառային հողերում» բառերով։
3. 2-րդ կետը շարադրել հետևյալ խմբագրությամբ․

«2. Հաստատել Հայաստանի Հանրապետության բնության հատուկ պահպանվող տարածքներում, բնապահպանական հողերում և անտառային հողերում հողհատկացման ու քաղաքաշինական գործունեության կարգը՝ համաձայն հավելվածի։»,

1. հավելվածի վերնագիրը շարադրել հետևյալ խմբագրությամբ․

«**ԿԱՐԳ**

Հ**ԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՆՈՒԹՅԱՆ ՀԱՏՈՒԿ ՊԱՀՊԱՆՎՈՂ ՏԱՐԱԾՔՆԵՐՈՒՄ, ԲՆԱՊԱՀՊԱՆԱԿԱՆ ՀՈՂԵՐՈՒՄ ԵՎ ԱՆՏԱՌԱՅԻՆ ՀՈՂԵՐՈՒՄ ՀՈՂԱՀԱՏԿԱՑՄԱՆ ՈՒ ՔԱՂԱՔԱՇԻՆԱԿԱՆ ԳՈՐԾՈՒՆԵՈՒԹՅԱՆ**»,

1. հավելվածի 1-ին կետը շարադրել հետևյալ խմբագրությամբ․

«1. Սույն կարգը կարգավորում է Հայաստանի Հանրապետության բնության հատուկ պահպանվող տարածքներում, բնապահպանական հողերում և անտառային հողերում հողհատկացման և քաղաքաշինական գործունեության հարաբերությունները:»,

1. հավելվածի 3-րդ կետը շարադրել հետևյալ խմբագրությամբ.

«3 Հայաստանի Հանրապետության օրենքներին, բնության հատուկ պահպանվող տարածքների կանոնադրություններին և այլ իրավական ակտերին համապատասխան` արգելոցների**,** արգելավայրերի, ազգային պարկերի, անտառային հողերի ամբողջ տարածքը և բնապահպանական հողերի որոշակի տարածքներ անժամկետ անհատույց օգտագործման իրավունքով հատկացված են նշված տարածքների կանոնադրություններով ամրագրված պահանջների կատարումն իրականացնող համապատասխան պետական ոչ առևտրային կազմակերպություններին (այսուհետ` համապատասխան պետական կազմակերպություն):»,

1. հավելվածի 4-րդ կետի « և պետական անտառային ֆոնդի» բառերը փոխարինել «, բնապահպանական հողերում և անտառային» բառերով,
2. հավելվածի 5-րդ, 5.1-ին և 6-րդ կետերը շարադրել հետևյալ խմբագրությամբ.

«5. Ազգային պարկերի, արգելավայրերի և բնապահպանական հողերի տարածքներում նրանց անհատույց օգտագործման տրամադրված հողերից հողամասերը վարձակալության և (կամ) կառուցապատման իրավունքով հանձնում են համապատասխան պետական կազմակերպությունները` Հայաստանի Հանրապետության կառավարության 2008 թվականի դեկտեմբերի 18-ի N1578-Ն որոշման պահանջներին համապատասխան՝ մրցութային կարգով, բացառությամբ ազգային պարկերի տնտեսական գոտիներում ընդգրկված գյուղատնտեսական կենդանիների արածեցման և խոտհունձի նպատակով տրամադրված հողերի, որոնք վարձակալութjան են հանձնվում Հայաստանի Հանրապետության կառավարության 2010 թվականի հոկտեմբերի 28-ի N1477-Ն որոշմամբ սահմանված կարգով։

5.1. Անտառային հողերը վարձակալության են հանձնում պետական կառավարման լիազորված մարմնի համակարգում գործող անտառային տնտեսություն վարող կազմակերպությունը՝ լիազորված մարմնի վարձակալության իրավունքի տրամադրմամբ՝ Հայաստանի Հանրապետության կառավարության 2007 թվականի մայիսի 24-ի N806-Ն որոշմամբ սահմանված կարգով։

6. Բնության հատուկ պահպանվող տարածքների սահմաններում գտնվող և համապատասխան պետական ոչ առևտրային կազմակերպություններին անժամկետ անհատույց օգտագործման իրավունքով չհատկացված պետության և համայնքների սեփականությանը պատկանող հողամասերը վարձակալության կամ կառուցապատման իրավունքով տրամադրում է համապատասխան համայնքի ղեկավարը` նախօրոք համաձայնեցնելով համապատասխան պետական կազմակերպության հետ։ Հողամասերի տրամադրումն իրականացվում է մրցութային կարգով:»։

1. ուժը կորցրած ճանաչել հավելվածի 7-րդ կետը,
2. հավելվածի 8-րդ կետը շարադրել հետևյալ խմբագրությամբ․

«8. Սույն կարգի 6-րդ կետում նշված համայնքների ղեկավարները հողամասերը վարձակալության իրավունքով տրամադրելու համար ստեղծում են մրցութային հանձնաժողովներ` Հայաստանի Հանրապետության կառավարության 2001 թվականի ապրիլի 12-ի N286 որոշմամբ հաստատված կարգին համապատասխան:»,

1. հավելվածի 9-րդ կետի «Պետական անտառային ֆոնդի» բառերը փոխարինել «Անտառային» բառով,
2. հավելվածի 11-րդ կետի «Հայաստանի Հանրապետության կառավարության 1998 թվականի հուլիսի 30-ի N479 որոշմամբ» բառերը փոխարինել «Հայաստանի Հանրապետության կառավարության 2015 թվականի հուլիսի 23-ի N828-Ն որոշմամբ» բառերով,
3. ուժը կորցրած ճանաչել հավելվածի 10-րդ և 14-րդ կետերի «բ» ենթակետերը,
4. հավելվածի 13-րդ կետի «քաղաքաշինական պետական տեսչության» բառերը փոխարինել «քաղաքաշինության, տեխնիկական և հրդեհային անվտանգության տեսչական մարմնի» բառերով։
5. Հայաստանի Հանրապետության կառավարության 2010 թվականի հոկտեմբերի 28-ի «Ա**րոտավայրերից և խոտհարքներից օգտվելու կարգը սահմանելու մասին»** N1477-Ն որոշման՝
6. 2-րդ կետը «հավասար» բառից հետո լրացնել «, բացառությամբբնության հատուկ պահպանվող տարածքների ազգային պարկերի տնտեսական գոտիներն գյուղատնտեսական կենդանիների արածեցման նպատակով տրամադրվող հողերի, որոնց վճարի չափը սահմանում է այդ տարածքներն անհատույց անժամկետ օգտագործման իրավունք ունեցող համապատասխան պետական ոչ առևտրային կազմակերպության (այսուհետ` համապատասխան պետական կազմակերպություն) խորհուրդը» բառերը,
7. 3-րդ կետը «հավասար» բառից հետո լրացնել «, բացառությամբ բնության հատուկ պահպանվող տարածքների ազգային պարկերի տնտեսական գոտիները խոտհունձի նպատակով տրամադրվող հողերի, որոնց վճարի չափը սահմանում է այդ տարածքներն անհատույց անժամկետ օգտագործման իրավունք ունեցող համապատասխան պետական կազմակերպության խորհուրդը»։
8. Հայաստանի Հանրապետության կառավարության 2008 թվականի դեկտեմբերի 18-ի «Բ**նության հատուկ պահպանվող տարածքների հողամասերը վարձակալության և (կամ) կառուցապատման իրավունքով տրամադրելու նպատակով միջգերատեսչական մրցութային հանձնաժողով ստեղծելու և միջգերատեսչական մրցութային հանձնաժողովի աշխատակարգը հաստատելու մասին** **»** N1578-Ն որոշումը (այսուհետ՝ որոշում) լրացնել հետևյալ բովանդակությամբ նոր 2.1-ին կետով․

«2.1. Սույն որոշումը տարածվում է «Արգելոցապարկային համալիր» պետական ոչ առևտրային կազմակերպությանն անհատույց անժամկետ օգտագործման իրավունքով տրամադրված բնապահպանական հողերի վարձակալության և (կամ) կառուցապատման իրավունքով տրամադրելու հետ կապված հարաբերությունների վրա:»,

4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱԵՐԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Ընթացիկ իրավիճակը և իրավական ակտի ընդունման անհրաժեշտությունը**

**«Հայաստանի Հանրապետության կառավարության մի շարք որոշումներում փոփոխություններ և լրացումներ կատաերլու մասին**» Կառավարության որոշման նախագիծը մշակվել է նպատակ ունենալով.

* հստակեցնել բնության հատուկ պահպանվող տարածքների ու անտառային հողերի, **բնապահպանական հողերի** **հողամասերը** վարձակալության **և (կամ) կառուցապատման իրավունքով տրամադրելու գործընթացը,**
* **վերացնել անճշտությունները ու հակասություններն իրավական ակտերի միջև (ՀՀ կառավարության** 2008 թվականի դեկտեմբերի 18-ի N 1578-Ն, 2003 թվականի մայիսի 8-ի N 613-Ն, 2010 թվականի հոկտեմբերի 28-ի N 1477-Ն ՀՀ կառավարության որոշումներ**),**
* բնության հատուկ պահպանվող տարածքների ազգային պարկերի տնտեսական գոտիներն գյուղատնտեսական կենդանիների արածեցման նպատակով և խոտհունձի նպատակով տրամադրվող հողերը, ինչպես նաև անտառային հողերի արոտավայրերը ու խոտհարքները առանց մրցույթի օգտագործման իրավունքով տրամադրել, սահմանելով վճարի չափը**:**

**2**.**Կարգավորման բնույթը**

Նախագծով առաջարկվող փոփոխություններով հնարավոր կլինի ապահովել ՀՀ կառավարության 2008 թվականի դեկտեմբերի 8-ի N1578-Ն որոշմամբ ստեղծված բնության հատուկ պահպանվող **տարածքների** **հողամասերը** վարձակալության և (կամ) կառուցապատման իրավունքով տրամադրելու նպատակով ստեղծված միջգերատեսչական մրցութային հանձնաժողովի բնականոն աշխատանքը:

**Կկանոնակարգվեն բնապահպանական հողերի, մասնավորապես «Ջրվեժ» անտառպարկ»-ի հողամասերը** վարձակալության և (կամ) կառուցապատման իրավունքով տրամադրելու իրավական հիմքերը:

Կկարգավորվեն նաև ազգային պարկերի տնտեսական գոտիներն արածեցման նպատակով տրամադրվող և անտառային հողերի արոտավայրերի ու խոտհարքների հողամասերն առանց մրցույթի տրամադրման իրավական հիմքերը և կսահմանվի տարեկան վճարի չափը**:**

**3**.**Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է շրջակա միջավայրի նախարարության կողմից։

**4.Ակնկալվող արդյունքը**

Նախագծի ընդունմամբ հնարավորություն կընձեռնվի ներկայիս պայմաններում ապահովելու բնապահպանական հողերի, անտառային հողերի, բնության հատուկ պահպանվող տարածքների հողամասերի վարձակալության և (կամ) կառուցապատման իրավունքով տրամադրման լիարժեք իրավական հիմքերը:

**5.Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

**«Հայաստանի Հանրապետության կառավարության մի շարք որոշումներում փոփոխություններ և լրացումներ կատարելու մասին**» **Կ**առավարության որոշման նախագծի ընդունման կապակցությամբ պետական բյուջեի եկամուտներում և ծախսերում լրացուցիչ ֆինանսական միջոցների անհրաժեշտություն և սպասվելիք փոփոխություններ չի առաջանում: